Di tmetti taqbaylit neɣ tamazɣant, lḥirfa-agi n usiwel n tmucuha tettwazen-d i tidma ladɣa tid yeddan aḥric di tewser wwḍent d timɣarin, jerbent, ɛacent, walant, kesbent-d tirmit wessiɛen di ddunit, akken i d-yenna Djellaoui.M deg wawal-is : «Asiwel n tmucuha di tmettiyin timensayin, d yiwen n umdan n tẓuri, i yebnan ɣef tirmit d waṭas n tmusniwin deg innar, win i d asent-yesnen i tmucuha, yettaṭṭaf agraw-nsent, ur yelli d menwala, yessefk ad yili segwid i d-yettureẓqens tikci Rebbi »1.